LLINGUA ASTURIANA    Los problemes apaecen siempre cola escritura, poques vegaes cola fala. Esto pasa en  cualquier idioma y en cualquier greyu humanu, pero pue ser que mui especialmente ente nós, los asturianos.  Los asturianos, de magar se nos xeneralizó lalfabetización en tiempos de los nuesos güelos, deprendimos a plumiar el castellanu. Pero lidioma oral, lidioma que se falaba, siguía siendo pa munchos, lasturianu.  La presencia del castellanu comu llingua escrita fizose mayor cada vegada, comu consecuencia del crecimientu de la prensa, la televisión y la enseñanza obligatoria, too ello trunfos  sociales, pero pelligros pa la manera despresarse d una cultura pequeña, anque llariega.  Primieru situamos los pueblos Astures, vemos comu les llindes desti pueblu tan llariegu, ainda coinciden colos márxenes del asturianu actual (al Oeste col astur-gallegu y al Este col cantabru o asturianu oriental).      Estudiu de la llíngua:  Nel estudiu de la llíngua asturiana hai que tener en cuenta que los asturianos deprendieron a plumiar en llíngua castellana, anque falen nasturianu,  (tamién hai que tener en cuenta que la culturización de los medios ye mui fuerte, la prensa, la televisión y la radio yeren, y siguen siendo en castellanu)...    Con too y con esu, y por más quhaya presones encerriscaes en ñegalu, sigue habiendu anguañu muncha población que sexpresa, normalmente, nun idioma asturianu altamente puru, los más dellos nel mediu rural. De otra banda hai tamién nAsturies muncha xente que fala castellano, pue ser por procedencia familiar, pue ser porque-yos aprovecharen  muncho les clases de la enseñanza obligatoria. Y finalmente, tamos los más, que somos tola xente que sabemos asturianu pola familia y castellanu pola escola, y, polo normal, expresámonos nun cruce, nun mecíu de les dos llingües.    Pue ser que pensemos que ye mal castellanu porque, paeznos a nosotros, tol mundu nos entiende fuera dAsturies. Istu tampoco nunye verdá, ye un pensamientu que naz de dos couses: de la someyanza que tien lasturianu col castellanu (a fin de cuentes son llingües hermanes)  y de la facilidá absoluta que tenemos nás pa entender a casi tolos castellanu-falantes. Pero nun hai que sengañar, ye quen casa tenemos toos una ventana electrónica abierta a la España castellanu-falante tres o cuatro hores al día; y ellos nun tien una mísere gatera pola que miranos a nós. Una preba desto ye que nueso parentescu lingüísticu ye mui superior col gallegu que col castellanu, y son munchos los que dicen nun entender gallegu: nun tán de ver la televisión gallega. Y, en resumíes cuentes:  cualquier portugués entiende español, pero a naide se-y ocurre dicir quen Valladolid o en Toledo se fala portugués.    Lasturianu, ¿ye una llingua o ye un dialectu?    Razones hestóriques:    En tola hestoria, nun hai nengún pueblu poderosu del que se dixere que falaba un dialectu. A naide se-y diba ocurrir calificar al francés, al español o al inglés de dialectos, por exemplu. Pero en cambiu, nun ye raru sentir coses comu: los dialectos africanos o los dialectos indios, ect.  Evidentemente, nun fueron los africanos o los indios americanos los que-yos dieron a les sos maneres de falar la calificación de dialecto.    Igualmente, anque nestos años pasaos munchos asturianos tien aceptáu la pallabra dialectu pa referirse a la so fala, hai que pensar que nun fuel propiu pueblo asturianul questableció ista clasificación: nun tinía nenguna razón dinteres pa facelo.    La idea de : Un estáu una llingua, nun-yos dexaba sitiu a outras llingüas al par del castellán.    Razones polítiques:    Les razones pa distinguir llingua y dialectu nun son, en realidá, lingüístiques, sinón históriques, y tamién polítiques.    La meyor preba que tenemos distu ye que, anguañu, con una nueva concepción del estáu, ya naide satreve a llamar dialecto al gallegu, al vascu,y al catalán. Pero, ¿por qué lasturianu, entós, nun tien esa mesma consideración?  Atpamos na Enciclopedia dAlvarez de Segundu Grau, editada nel añu 1964. Na lección 11 de Xeografía,  dedicada a les rexiones del norte, en la páxina 272, además del castellano, en Galicia hablan el gallego, en Asturias el bable y en Vascongadas el vascuence.    Hai 30 años, lasturianu tenía la mesma consideración quel gallegu o leuskera ¿qué pasó pa quagora nun la tenga?.    Estudio de la lengua:    Argumentu etimolóxicu:  Lasturianu provién del latín y non de nenguna outra llingua viva actualmente.    Dende isti puntu de vista etimolóxicu, lasturianu,  comu toles dimás llingües del occidente del continente européu, sí ye dialeutu del latín, pero non de nenguna outra llingua viva actualmente.    Argumentu cauantitativu:    Los dialeutos fálalos pouca xente, y les llingües muncho.    Entós, según isti criteriu, podemos facenos delles preguntes:    ¿Cuántos falantes, esautamente, faen falta pa quuna manera de falar dexe de ser dialeutu y pase a ser llingua?  Si un país pierde muncho de la so población (dempués duna  guerra, por exemplu), ¿la llingua que fala pue pasar a convertirse nun dialeutu?  Si les llingües lo son pol númberu de falantes, entós, ¿nun habrá unes que seyan más llingües quoutres? Por exemplu: ¿nun sedrál chino más llingua qul portugués?  Naide dubia quel noruegu ye una llingua, y landaluz un dialeutul castellán. Pero hai munchos más falantes dandaluz (más de 6 millones) que de noruegu (alredor de 4 millones). ¿Comu sexplica esto?  <DIR>  Istes entruges nun tien  sentíu, porque largumentu de la cantidá tampoco nun lu tien.    Argumentu escriturísticu:    Les llingües escríbense, los dialeutos non.    Llegar a tener escritura ye un procesu hestóricuque nun llegó al mesmu tiempu pa tolos idiomes. El francés, nel sieglu IX. Lespañol, nel sieglu XI. El protugués, nel sieglu XII. Lasturianu emtamó a escribise en delles actes notariales del sieglu XIII.    Argumentu literariu:    Les llingües tien literatura, los dialeutos  non.  Dende isti puntu de vista, lasturiano tamién ye una llingua. Lautor más antiguo quanguaño conocemos fue Antonio González Reguera, que ñació en Carreño nel sieglu XVII, pero tuvo quhaber outros autores enantes, anguaño, desgraciadamente, escaecíos.    Argumentu legal:  Les llingües son oficiales, los dialeutos non.    Isti argumentu yel más tristayu y el más falsu de toos, por ser tamién el que se suel usar con mala fe.    Amás, la consecución de la legalidá  ye tamién un procesu hestóricu. Hasta va mui pocos años (1978) tampoco nun yeren oficiales gallegu, vasco, nin catalán. La Constitución española diz, nel so artículu ·u., 2:  Lesdimás llingües españoles [apartel castellán] han ser tamién oficiales nesrespectives Comunidaes Autónomes, según los sos Estatutos.    La constitución Española nun cita eses llingües, dexando asina abierta la posibilidá de la oficialidá del asturiano.    Pero, sigiendol so mandatu, hai quacudir a  consultar lEstatutu dAutonomía pAsturies, de 1981. Nelso artículu 4 diz:    el bable ha tar protexíu. Ha promovesel so usu, la so difusión nos medios de comunicación y na enseñanza, respetando, de toles maneres, les variantes locales y la voluntariedá del so aprendimientu.    LEstatutu, ya lo vemos, nun califica al bable comu llingua nin couomo dialeutu. Si lo citare comu dialeutu, cometía una grave enquivocación lingüística, y por eso nun lo fai. Pero si lo citare comu llingua,  inmediatamente larticulu 3 de la Constitución reconocía-y la oficialidá. Por istes razones, lasturianu ta nuna situación legal indefinida, pero non irreversible. Si, llegáu el momentu, los representantes políticos asturianos lo consideren procedente, isti artículu 4 del Estatutu pue modificarse, redactarse doutra manera menos ambigua y reconocer la oficialidá de la llingüa.    Asturiano o Asturianu:    El puxu que tien actualmentel términu asturiano o asturiani tien dos razones:    A/ Equiparanza con outres denominaciones idiomátiques.    Lusu normal ye que la llingua de cualquier pueblu se denomine col xentiliciu propiu desi pueblu (vasco, catalán, portugués, español, francés, etc.). Por eso, paez una señal de reconocimientu y auto-afirmación nos valores de la cultura propia da-y el nome dasturiano.    B/ Refugo de bable y bables.    Lusu malintencionáu, empequeñecedor, que-y tán dando algunos a bable y mui particularmente a bablesobliga a  les persones mas favorables pa col idioma a apartarse deses pallabres marcaes, y escoyer exclusivamente la pallabra asturiano.      Particularidaes:    El pueblu asturian tuvo tradicionalmente una dependencia direuta de los praos palimentar al ganáu. Por eso, la llingua asturiana tien mas pallabres quoutres llingües pa referirse a la yerva Verde, yerva (erba), erbatu, pación, segao, segón, toñada, etc.    Y nenguna distes pallabres ye sinónima de les  outres. ¿Conóces pallabres equivalentes en castellano?.    Igualmente, pa referirse a les manzanes hai un léxico bayurosu, que tampoco nun tien paralelu en castellán o noutres llingües, porque la visión del mundu, nisti aspeutu tenía que ser mui precisa:      Pernuxina, monxaca, mingana, santillana, melera, carrandona, camuesa, naranxina, montesona, repinalda, canina, calaverina, etc.    Y toes son distintes pa un güeyu dun llagareru, anque toes seyan iguales pal dun  madrileñu, y les llame a toes: manzana.    Outru casu: piensa nel abondante léxicu referíu a les distintes maneras de llover. Outros idiomes de países onde nun llueve tanto nun tuvieron falta de crear pallabres tan específiques, y con dos o tres básta-yos. Pero na nuesa llingua existen, por exemplu:    Orbayar, orpinar, pruar, mugar, xarabatiar, caer un bastiazu, caer un xamuscazu, ect.    En cambiu, raramente, nun existe nasturianol sustantivu: lluvia. A la lluvia  llamámosla agua (Va a caer agua).    La llingua asturiana tamién nos indica, que los asturianos nun vemos el trescurrir del tiempu igual que los castellanos. Ellos distinguen dos tipos de tiempu pasao.    a) Lo que ta ya mui separtao dientrol pensamientu del falante:    siempre quise a mi mujer.    b) Lo que tovía ta cerca o sigue vivo nel pensamientu del falante:    siempre he querido a mi mujer    Pa los asturianos, tol tiempu pasao ta a la  mesma distancia:    Siempre quixi a la mio muyer    Asina que cada pueblu vive nun mundu más o menos distintu, y la so llingua tien quevidenciar esa manera más o menos distinta de ver el mundu:mira ista serie despresiones asturianes, referíes al sentimientu amorosu:    Quier a Ana  Gústa-y Ana  Anda enamorusquiáu dAna  Refresca por Ana  Présta-y Ana    1/ Fai por ordenarles de menor a mayor intensidá del sentimientu.    2/ Mira a ver  si yes a traduciles al castellano.  Vas tener dificultaes, porque los pueblos que desarrollen conceutos mui particulares, creen pallabres pa designar esos conceutos que son mui difíciles de traducir a outres llingües.    Mira a ver si yes a traducir esautamente al castellán estes oraciones:    ¡Qué rapacín más repunante!  Va vagate enantes quacabes la carrera  La película fue mui prestosa  Ya maprobez el curso    De lo dicho sacamos la conclusión sigienta:  Los pueblos, les sociedaes, creen los idiomes a la so xusta midia, pa satisfacer unes necesidaes espresives coles que se tien quenfrentar de contino, condicionaes pol mesmu país nel que viven o por razones culturales.    Nun tenemos quescaecer que toles llingües tuvieron un orixe rural.    La supervivencia de la llingua va tar condicionada por que los asturianos superen istos prexuicios nacionales, y, ensin renunciar a les espresiones tradicionales, acepten integrar el so idioma  nun mundu de rellaciones semántiques nueves, menos asturianes, más universales.    Diferencies con outres llingües:    Sistema voválicu asturianu:      Francés: 28 / Inglés: 12 / Alemán: 9 cortes y 9 llargues / Gallegu: 7 / Catalán: 7 / Vascu: 5 /Aragonés: 5 / Irlandés:5 / Castellán: 5    </DIR>      Nasalización    Lasturiano tien 5 vocales, hai quien piensa que porque cuando nació podía tener de llingua vecina al vascu, igual  que-y pasó al castellán.    Pero eses 5 vocales asturianes nun son, en realidá, les mesmes que nel euskera ol castellán: anque los asturianos nun séyamos conscientes dello, pronunciamos vocales mui nasalizaes, y neso la llingua soméyase a la gallega y a la portuguesa. Dicho coloquialmente, pronunciamos les vocales de ñariz.    Distribución:  Les vocales asturianes nun tán distribuyíes igual quen gallegu o en castellán.  Dalgunes veces, istes diferencies son tan sutiles que  muncha xente piensa que ta pronunciando la pallabra castellana, y en realidá pronuncia lasturiana.    (ast) valir/valer (cast)  (ast) reñer/reñir (cast)    Tamién, lasturiano presenta dacuando diptongos en situaciones nes quel castellán y el gallegu nun diptonguen:    (ast) portiella/portilla (cast)/portela (gall)  (ast) Güello/ojo (cast)/ / ollo (gall)    Tamién na toponomia:  Sotiello/sotillo/sotelo    Outres vegaes ye al revés, y lasturiano  nun diptonga onde sí lo fai el castellán.    (ast) ponte/ (cast) puente  (ast) fonte/(cast) fuente    Duración:  Toles vocales nun duren lo mesmo al pronunciales. N asturianu ye carauterístico y llamativo lo muncho que duren les vocales tóniques, (namás tenemos quatender a un par de muyeres que tean charrando en cualquier tienda pa danos cuenta disto que dicimos).    ¿Entóóós, ne?  Hoome, ye que nun me diigas. ¿Pero tu vííísti aqueello muyeer?  Sí,  fííía, ¿nuun lo diba veer?    Outra característica del vocalismu ye la debilidá de les vocales átones: lo rápido que se pronuncien y lo fácilmente que desapaecen les vocales que nun reciben lacentu (nisto avérase a la llingua portuguesa). Por exemplu, si nos fixamos, dámonos cuenta de la xente de la mariña central nun diz pescáusinón pscáu. Igualmente ye normal dicir zreces y zrezal enverde cereces y cerezal etc.    Metafonía ye un fenómenu mui carauterísticu de la llingua  asturiana, anque namás se da na parte centro-oriental del so territoriu.  Consiste en que, cuando una pallabra acaba en -I o en -U, la vocal que recibe lacentu nesa pallabra cambia: dizse que se cierra, y si yera A pasa a ser E, si yera O pasa a ser U, si yera E pasa a ser I. Isto dase, más que nada, nos masculinos del singular.    Exemplos:  Mineru = miniru  Zapatu = zapetu  Otru = Utru  Esi = Isi    Esi paisanu ye muy puercu = Isi paisenu ye mui puircu  Variantes:    Igual que pasa en toles llingües del mundu, delles consonantes asturianes realícense (pronúnciense) de manera distinta según los sitios. Pasa lo mesmo en castellano: namás hai que pensar nes maneres distintes de pronunciar la s o la ll nel norte de Castilla, nAndalucía o na Argentina.  Nasturiano, hai dos variantes consonántiques mui característiques: la ll pronúnciasen dalgunes zones comu la che vaqueira, porquel so soníu ye similar al de la ch anque non esactamente  igual.  Y la f inicial al empiezu duna pallabra, nel oriente dAsturies, realízasese comu una aspiración, mui someyada, a la aspiración que presenta linglés he, honey, hungry representase cola #.    Distribución:    la llingua asturiana distribui (asitia) los fonemes consonánticos dientro les pallabres duna manera particular.  Nasturiano, la distribución de la consonante f ye distinta del castellano, y en cambiu someyada al portugués, gallegu, catalán, francés o  italianu:    (port) fome,fumo  (gall) fame,fumo  (ast) fame,fumu / (cast) Hambre,humo  (cat) fam, fum  (fran) faim, fumée  (ital) fame, fumo      Nasturianu, la distribución de la LL nempiezu de la pallabra, soméyase, más qua nenguna outra llingua, a la catalana:    (ast) lluna,llechi,llobu  (cat) lluna, llet, llop  (port y gall) lua,leite,lobo  (cast) luna, leche, lobo  (fran) lune,lait,loup  (ita) luna,latte,lupo    Léxicu. Les rellaciones:    Siempre son más someyaes les pallabres más elementales, que se refieren a obxetos o seres universalmente conocíos:    (port) mãe, pão, homem, terra, gente, árvore  (gall) mai, pan, home, terra, xente, árbore  (ast) ma, pan, home, tierra, xente árbol  (cast) madre, pan, hombre, gente, tierra, árbol  (cat) mare, pan, home, terra, gent, arbre  (franc) mère, pain, homme,tèrre, gens, arbre  (ita) mamma, pane, uomo, terra, gente,  albero    Lo particular:  Lasturiano tamién tien un fondu léxicu (una serie de pallabres) esclusivu o mui particular, que suel ser, claro, el que se refier a couses o actividaes tamién mui esclusives o particulares dAsturies:    Ast/cas/gall    llimir/varear/xabrear  sallar/escardar/deluvar  ñocla/buey/boi  bugre/bogavante/lubrigante  furagaña/lubina/róbalo  pixín/rape/peixesapo  ferre/gavilán/vexato  utre (la)/buitre/boutre  fuina/comadreja/denociña  melandru/tejón/teixugo  carrascu/acebo/acibo  arbeyu/guisante/chícharo, etc.    Artículos, nomes y adxetivos:    El númberu; comu norma xeneral son los siguientes:    Femenín singular -a  Femenín plural -es  Masculín singular -u  Masculín plural -os    El xéneru:    Nasturianu, igual que pasaba nel latín, existe un tercer xéneru, el neutru, desapaeciu nel restu de les llingües romances. La terminación del  neutru ye siempre en -o y nun tien plural.    Masculín el gatu puercu / el neñu ta altu  Femenín la gata puerca / la neña ta alta  Neutru la ropa puerco / el maíz ta alto    Lleven adxetivos col xéneru neutru aquelles pallabres que se refieren a couses que nun son individualizables, que nun se puen cuntar nunidaes:  Estos sustantivos siempre lleven adxetivos neutros, acabaos en -o:  Arena seco  Xarru asqueroso  Lleche preso  Fumu negro  Galipote pegañoso  Sidra novo, etc.    Hai una serie de nomes que tienen nasturianu un xéneru distintu al del so equivalente castellanu:  Ast / cast  El gripe / la gripe  El sal / la sal  El zúcare / (la) azucar  El miel / la miel  Les cacagüeses / los cacahuetes  Les percebes / los percebes  La castañal / el castaño  La nozal / el nogal  La manzanal / el manzano    En xeneral, cuasi tolos árboles frutales son femeninos nasturianu  (comu yeren en latín) y masculinos en castellano.    Lorde canónicu:    Nasturianu, la sucesión: articulo + nombre + adjetivo. Ye muncho más rigurosa quen castellanu. Si se desordena isti grupo sintagmáticu, por exemplu poniendo ladxetivu delantre del nome, nun suena bien, nin siquiera literalmente.      Particularidá del verbu asturianu:    Pluscuamperfeutu subxuntivu y condicional compuestu, ye imposible atopar nasturianu una estructura sintáctica  igual, porque ises formes verbales nun esisten nel nuestru idioma.    Exemplu: hubiera sido yo, y habría aceptado    Podemos buscar conteníu idénticu, pero con recursos diferentes:    Yera yo, y aceptaba (imperfeutu y presente)  Soi yo, y acepto (presente presente)  Llego a ser yo y acepto (perífrasis y presente)    Nísti exemplu vemos que, anque les pallabres nun seyan mui distintes, en cambiu les rellaciones que hai ente los verbos sí. La llingua asturiana  tien unes rellaciones verbales, y un sistema verbal particular, distintu del castellán.    El tiempu verbal simple quen castellán se llama presente, nasturiano úsase cásique namás pa referise a circunstancies non especificaes nel tiempu.      El mio primu toca la gaita  Les muyeres trabayen más que los paisanos.    El sistema verbal asturianu nun tien formes compuestes col verbu haber.      Hoy hemos comido alubias/Ayer comimos alubias. Güey  xintamos fabes/Ayer xintamos fabes  Ista particularidá del asturiano ye tamién común nel gallegu.    Dicimos que la llingua asturiana nun tien tiempos compuestos col verbu haber, pero en cambiu tienlos col verbu tener (comul gallegu y el portugués), y tamién col llevar. Faen tamién referencia al pasau, a los actos y los fechos cumplíos nel pasáu.  Lesquema de istes construciones compuestes yel siguiente:    presente tener/llevar + participiu masculín singular del verbu  conxugáu  Un exemplu:  Los tos hermanos tiénme llamao coses mui fees.    Les referencies a lo por venir o a lo posible:  Para referirse a lo que va a pasar con tola seguranza, la llingua asturiana nun usal tiempu quen castellán se llama futuru, sinón un grupu de verbos (una construción perifrástica):    Presente del verbu DIR + infinitivu del verbu conxugáu  Exemplu: Va casase pal hibiernu    La referencia a les acciones quigual pasaron, acciones posibles  nel pasáu, faise nel tiempu verbal quen castellán se llama condicional:    ¿Llegól neñu de Viesques?  Llegaría ayer    Mandamientos:  Nasturiano existen unes formes verbales que podemos llamar imperatives, por siguir la tradición:    Singular / plural  canta / cantai  bebi / bebéi  durmi / durmíi      Los pronomes:    Comu en portugués y en gallegu, van postpuestos al verbu.  Los que cumplen la función de complementu  directu son:  lu, la, los, les, lo  Los que cumplen la de complementu indireutu son:  -y, -yos    Esceiciones:  Si la oración simple, fuere de negación, los pronomes pasen delantre del verbu.  llámalu, que va / Nun lu llames, que nun va  Outra excepción: cuando formen parte duna oración subordinada, los pronombres átonos tamién van antepuestos, contra la norma xeneral.    Diéron-yoslos      Preposiciones:    Nun coinciden exactamente  coles castellanes, nin na so rellación nin tampoco nos usos.      a, cabu, con, contra, de, dende, en, ensin, ente, hacia, hasta, pa, per, por, según, so, sobre, tres.    Particularidaes:    Contra: muncha xente confunde ista preposición col adverbiu (pa) escontra. Isti adverviu fae esclusivamente una referencia de dirección, real o metafórica.  De: nasturiano, la preposición de fai munches veces referencies a dende.  Dende la mio casa acolúmbrase la mar = De  mio casa acolúmbrase la mar, ect    En: en dellos casos, esta preposición úsase delantre de nomes masculinos, ensin que lu siga un artículu.    Les ablanes tan en corredor ( y no nel corredor).    Isto nun pasa en femeninos.    Pa y Hacia: nasturiano pa indica dirección y hacia localización.    Camina pal norte, y llegues (dirección).  Eso cai hacia Galicia (localización)    Anque tamién se da pa comu localización.    Per y  por: ista ye una distinción que nun existe en castellano.    Per indica localización nel espaciu y nel tiempu.  Por indica causa.    Vieni per Tarna  Eso fue pel antroxu  Morrió por nun correr, etc    So: vien del latín sub, y equival a embaxo de.    El carru ta en so lhorru        Embaxo vemos levolución de las distintes llingües romances 